Jerry Hunter

Academydd a llenor o'r Unol Daleithiau yw Dr Jerry Hunter (ganwyd 1965), sy'n dod yn wreiddiol o Cincinnati, Ohio. Pan oedd yn astudio Saesneg ym Mhrifysgol Cincinnati cyflwynwyd llenyddiaeth Gymraeg iddo. Daeth i Gymru ac i Lanbedr Pont Steffan i ddysgu Cymraeg ar gwrs dwys, ac wedyn i Aberystwyth i ddilyn MPhil yn y Gymraeg.

Aeth yn ôl i Cincinnati a bu yn athro yno, yn gweithio ar fferm ei dad ac yn weithiwr cyflogedig i Greenpeace.
Cafodd ddoethuriaeth o Brifysgol Harvard ar ôl astudio Ieithoedd a Llenyddiaethau  Celtaidd.
Wedyn bu yn ddarlithydd yn Harvard am ychydig cyn dod nôl i Gymru.

Mae wedi dal swyddi academaidd ym Mhrifysgol Caerdydd a Phrifysgol Bangor. Mae'n un o'r aelodau a sefydlodd grŵp Cymuned.

Enwyd ei lyfr Soffestri’r Saeson (2000) ar restr fer Llyfr y Flwyddyn yn 2001. Enillodd ei lyfr Llwch Cenhedloedd y wobr yn 2004.  Enillodd y nofel Gwenddydd y Fedal Ryddiaith yn yr Eisteddfod Genedlaethol yn 2010.

 Llyfryddiaeth 
bawd|Soffestri'r Saeson gan Jerry Hunter; Tachwedd 2000
 Cymraeg 
Soffestri’r Saeson (Gwasg Prifysgol Cymru, 2000)
Llwch Cenhedloedd (Gwasg Carreg Gwalch, 2003)
I Ddeffro Ysbryd y Wlad: Robert Everett a’r Ymgyrch yn erbyn Caethwasanaeth Americanaidd (Gwasg Carreg Gwalch, 2007)
Ceffylau'r Cymylau (Gwasg Gomer, 2010)
Gwenddydd (Gwasg Gwynedd, 2010)
Llwybrau Cenhedloedd  (Gwasg Prifysgol Cymru, 2012)
Gwreiddyn Chwerw (Gwasg Gwynedd, 2012)
Ebargofiant (Y Lolfa, 2014)
Y Fro Dywyll (Y Lolfa, 2014)
Ynys Fadog (Y Lolfa, 2018)

 Saesneg 
Welsh Writing from the American Civil War (Gwasg Prifysgol Cymru,  2007)
Dark Territory (Y Lolfa, 2018)

 Cyfeiriadau 


Categori:Academyddion o'r Unol Daleithiau
Categori:Enillwyr y Fedal Ryddiaith
Categori:Llenorion o'r Unol Daleithiau
Categori:Llenorion Cymraeg
Categori:Pobl o Cincinnati